|  |  |
| --- | --- |
| **Samningur** |  |
| um lykilaðgang fyrir lögaðila að netbanka |  |

|  |
| --- |
| ÁSAMT UMBOÐI Á REIKNINGA |

Arion banki hf., kt. 581008-0150, (einnig nefndur „bankinn“) og neðangreindur lögaðili gera með sér eftirfarandi samning um aðgangsstýringu í netbanka.

|  |  |
| --- | --- |
|       |       |
| **Nafn lögaðila** | **Kennitala** |
|       |       |       |
| **Nafn ábyrgðarmanns****(stjórnarmanns/framkvstj./fjármálastj.)** | **Netfang ábyrgðarmanns (stjórnarmanns/framkvstj./fjármálastj.) \*** | **Kennitala ábyrgðarmanns** **(stjórnarmanns/framkvstj./fjármálastj.)** |

\* Staðfesting send í tölvupósti þegar lykilnotandi stofnar/breytir aðgangi.

veitir hér með eftirfarandi starfsmanni (einnig nefndur „notandi“ eða ,,lykilnotandi“) neðangreindar aðgangsheimildir.

|  |  |
| --- | --- |
|       |       |
| **Nafn lykilnotanda**  | **Kennitala** |
|       |       |       /       |
| **Notendanafn í Netbanka Arion****(bankinn sér um að útvega ný notendanöfn ef á við)** | **Netfang** | **SímI / GSM** |

AÐGANGSHEIMILDIR Í NETBANKA:

Lögaðili veitir hér með lykilnotanda fullan og ótakmarkaðan aðgang að netbanka sínum og öllum þeim innlánsreikningum, kreditkortum og skjölum sem þar eru vistuð. Í því felst að notanda er m.a. veittur fullur og ótakmarkaður aðgangur að útlánum, skuldum, ábyrgðum, veðum, innheimtukröfum, gjaldeyrisfærslum, verðbréfum, bankaábyrgðum, afleiðu- og skiptasamningar og rafrænum skjölum. Lykilnotandanum er því m.a. heimilt að stofna og samþykkja greiðslur og senda inn og skoða rafræn skjöl. Þá er notanda auk þess veittur fullur og ótakmarkaður aðgangur að öllum þeim reikningum og skjölum sem síðar kunna að verða stofnaðir og vistaðir í netbanka lögaðila. Einnig er lykilnotanda veittur fullur og ótakmarkaður aðgangur til að stofna til nýrra vara og þjónustu í Netbanka Arion banka og öðrum rafrænum dreifileiðum bankans.

Lögaðili fellst hér með á að lykilnotandi fari með sjálfstætt ákvörðunarvald um það hvaða aðrir starfsmenn lögaðila fari með aðgangsheimildir í netbanka á hverjum tíma og hve víðtækan aðgang hverjum og einum er falinn. Ofangreindum fyrirsvarsmanni lögaðila verður tilkynnt um það þegar lykilnotandi stofnar nýjan aðgang/lokar aðgangi eða breytir aðgangi notanda.

[ ]  ÚTTEKTARUmboð á Reikning:

Ef hakað er í reitinn „Úttektarumboð á reikning“ veitir ofangreindur lögaðili lykilnotanda fullt og ótakmarkað umboð til úttektar í útibúum og þjónustuveri Arion banka á neðangreindum reikningi/reikningum:

|  |
| --- |
| **Reikningsnúmer** |
| [ ]  Aðgangur að öllum reikningum félagsins. |
| [ ]  Aðgangur að tilgreindum reikningum félagsins: |
|  |       |  |
|  |       |  |
|  |       |  |

Í úttektarumboðinu felast allar almennar athafnir s.s. heimild til úttektar og að skoða stöðu reiknings. Umboðið nær til ráðstöfunar þeirrar fjárhæðar sem, reikningseigandi hefur á hverjum tíma þ.m.t. nýting yfirdráttarheimildar. Allt sem umboðsmaður gerir skv. umboði þessu skal vera jafngilt stjórn félagsins hefði hlutast til um það sjálf.

Umboðið gildir frá undirritun samnings og þar til það er afturkallað skriflega. Sé eingöngu úttektarumboðið afturkallað í heild sinni fellur umboðið á reikningana niður í útibúum og þjónustuveri en aðgangsheimildir í netbanka halda gildi sínu að öðru leiti.

Ofangreindur lögaðili skuldbindur sig hér með til að tilkynna bankanum skriflega á sannanlegan hátt og án tafar allar breytingar sem kunna að vera gerðar á umboði til úttekta.

[ ]  Afturköllun umboðs

Ef hakað er í reitinn „Afturköllun umboðs“ **afturkallar** lögaðili jafnfram hér með öll umboð og allar aðgangsheimildir í netbanka sem lögaðilinn hefur áður veitt neðangreindum umboðsmanni/mönnum:

|  |  |  |
| --- | --- | --- |
|       |  |       |
| **Nafn**  |  | **Kennitala**  |

|  |  |  |
| --- | --- | --- |
|       |  |       |
| **Nafn**  |  | **Kennitala**  |

|  |  |
| --- | --- |
| **Samningur** |  |
| um lykilaðgang fyrir lögaðila að netbanka |  |

Ef við á; BREYTING Á LEYNINÚMERI vegna afturköllunar umboðs:

Ofanskráðum lykilnotanda er einnig veitt fullt og ótakmarkað umboð til þess að breyta leyninúmerum á neðangreindum reikningum lögaðila. Leyninúmer á að vera 4 tölustafir og má ekki innihalda runu talna sem samsvarar reikningsnúmeri eða kennitölu. Skilyrði er að breyta leyninúmeri þegar skipt er um umboðshafa, til að tryggja öryggi reikningseiganda. Reikningseigandi ber ábyrgð á öllum færslum og aðgerðum sem framkvæmdar eru með leyninúmerinu.

|  |  |
| --- | --- |
| Reikningsnúmer | Nýtt leyninúmer |
|       |       |
|       |       |
|       |       |
|       |       |
|       |       |

NOTKUNARREGLUR NETBANKANS OG SKILMÁLAR:

1. Netbanki Arion Banka hf., kt. 581008-0150, Borgartúni 19, 105 Reykjavík (hér eftir nefndur „**bankinn**“) gerir þér, hvort sem um einstakling eða lögaðila er að ræða (hér eftir „**notandi**“), kleift að annast öll helstu bankaviðskipti á netinu (hér eftir nefndur „**netbankinn**“). Um netbankann gilda notkunarskilmálar þessir, sem notandi samþykkir með innskráningu og notkun í netbankanum. Netbankinn er notanda að kostnaðarlausu, en um þjónustu þá sem bankinn býður upp á gilda að öðru leyti almennir viðskiptaskilmálar Arion banka og almennir skilmálar Arion banka um innlánsreikninga, verðskrá bankans og vaxtatafla á hverjum tíma og teljast vera hluti samnings þessa. Þá teljast þau ákvæði skilmála þessa sem falla undir gildissvið laga um greiðsluþjónustu vera hluti af rammasamningi um greiðsluþjónustu milli notanda og Arion banka. [Almenna viðskiptaskilmála](https://www.arionbanki.is/library/Skrar/Bankinn/Stjornarhaettir/Reglur-og-skilmalar/Skilmalar/Almennir%20vi%C3%B0skiptaskilm%C3%A1lar%20-%2016mars2017.pdf), [innlánsskilmálar](https://www.arionbanki.is/library/Skrar/Bankinn/Stjornarhaettir/Reglur-og-skilmalar/Skilmalar/Almennir%20skilm%C3%A1lar%20innl%C3%A1nsreikninga%20-%2016mars2017.pdf), [verðskrá](https://www.arionbanki.is/bankinn/almennar-upplysingar/verdskra/) og [vaxtatöflu](https://www.arionbanki.is/bankinn/almennar-upplysingar/vextir/) má nálgast á vef bankans [www.arionbanki.is](http://www.arionbanki.is).
2. Við nýskráningu með rafrænum skilríkjum mun bankinn afhenda notanda notandanafn og aðgangsorð sem er notað til að skrá sig inn í netbankann. Notanda ber skylda til að halda aðgangsorði og persónubundnum öryggisþáttum leyndu og ekki undir neinum kringumstæðum deila þeim með öðrum. Notanda er jafnframt óheimilt að veita öðrum aðgang að netbankanum á sínu notendanafni, aðgangsorði og auðkenni. Bankinn getur einhliða ákveðið að breyta innskráningarleiðum inn í netbankann, svo sem með því að heimila eingöngu innskráningu með rafrænum skilríkjum.
3. Að skráningu lokinni er notanda heimill aðgangur að netbankanum. Innlánsreikningar notanda eru tengdir við netbankann. Um þá reikninga gilda almennir skilmálar Arion banka um innlánsreikninga. Þá eru kreditkort, útlán og innheimtukröfur tengd kennitölu notanda jafnframt birt í netbankanum. Óski notandi þess, er hægt að tengja aðra þjónustuþætti við netbankann sem eru í boði hverju sinni.
4. Ef notandi hefur ekki áður stofnað bankareikning hjá bankanum skal hann sanna á sér deili með því að framvísa fullgildu rafrænum skilríkjum eða gildum og viðurkenndum persónuskilríkjum (þ.e. vegabréf, ökuskírteini og nafnskírteini) og láta bankanum auk þess í té allar aðrar upplýsingar sem krafist er, hafi það ekki þegar verið gert. Ef notandi er lögaðili skal hann leggja fram vottorð frá Hagstofu Íslands, fyrirtækjaskrá, dómsmálaráðuneyti eða sýslumanni um nafn (firma), kennitölu, lögheimili og starfsemi og hverjir hafi heimild til að skuldbinda lögaðilann gagnvart bankanum. Þá skulu prókúruhafar lögaðila einnig sanna á sér deili með framvísun persónuskilríkja. Skylda þessi er tilkomin vegna laga um aðgerðir gegn peningaþvætti og fjármögnun hryðjuverka. Á meðan viðskiptasamband varir kann bankinn að fara fram á frekari upplýsingar eða að notandi uppfæri eða staðfesti viðeigandi upplýsingar. Bankinn áskilur sér allan rétt til að takmarka eða loka fyrir þá þjónustu sem netbankinn veitir ef upplýsingar eru ekki veittar innan tilskilins frests.
5. Auk almennra upplýsinga sem notanda eru aðgengilegar í netbanka eru allar fjárhagslegar upplýsingar svo og millifærslur takmarkaðar við skráð notandanafn og ef við á, notendanafn umboðshafa. Óski notandi þess getur hann fengið fleiri en eitt notandanafn og aðgangsorð með misvíðtækum aðgangsheimildum. Notandi getur veitt umboðshöfum á reikningum í Arion banka aðgang að viðkomandi reikningum í netbanka til að framkvæma fjárhagslegar færslur svo sem prókúruhöfum á reikningum ef um lögaðila er að ræða.
6. Notandi ber fulla og ótakmarka ábyrgð á öllum aðgerðum sem framkvæmdar eru eftir að netbankinn hefur verið virkjaður, hvort sem það er með innskráningu með notandanafni, aðgangsorði og auðkenni hans, eða rafrænum skilríkjum, þ.á.m. eru allar fjárhagslegar færslur alfarið á ábyrgð notanda. Samþykki notanda á skilmálum þessum jafngildir undirskrift fyrir þær færslur sem notandi gerir í netbanka, enda hafi notandi auðkennt sig við innskráningu í netbankann. Jafnframt gildir það sama um færslur sem notandi gerir samkvæmt skriflegu umboði. Ef um lögaðila er að ræða ber notandi einnig fulla ábyrgð á því hvort og þá hvaða starfsmenn hans fá notendanöfn og lykilorð afhent og aðgerðum þeirra. Forsvarsmönnum notanda ber að tilkynna bankanum þegar í stað ef starfsmaður notanda sem aðgang hafði að netbankanum hættir störfum. Þá skulu forsvarsmenn notanda ætíð skipta um viðkomandi notandanafn og aðgangsorð. Sama gildir ef notandi ákveður að hætta að heimila viðkomandi starfsmanni aðgang að netbanka. Jafnframt skuldbindur notandi sig til, ef hann er lögaðili, að tilkynna bankanum, eins fljótt og hægt er, ef breytt er um framkvæmdastjórn og/eða prókúruhafa, ef tilgangi notanda er breytt og ef einhverjar breytingar verða á starfsemi notanda sem geta haft áhrif á notkun lögaðila á netbankanum.
7. Notandi leggur til þann vél- og hugbúnað sem nauðsynlegur er til móttöku á þjónustu netbankans. Búnaðurinn skal uppfylla kröfur bankans hverju sinni og er notanda ábyrgur fyrir notkun hans. Notanda er með öllu óheimilt að dreifa til annarra aðila aðgangi að hugbúnaði í tengslum við netbanka, upplýsingum úr honum svo og leiðbeiningum um notkun kerfisins.
8. Bankinn áskilur sér allan rétt til að ákvarða einhliða þá þjónustu sem er í boði í netbankanum á hverjum tíma og auka hana eða minnka og rjúfa aðgang að upplýsingum um stundarsakir fyrirvaralaust og án tilkynningar, ef þörf krefur vegna uppfærslu skráa, breytinga kerfis og þess háttar.

|  |  |
| --- | --- |
| **Samningur** |  |
| um lykilaðgang fyrir lögaðila að netbanka |  |

1. Mikilvægt er að notandi kynni sér áhrif þeirra aðgerða sem hann ætlar að framkvæma í netbankanum ef notandi þekkir ekki til þeirra eða er óviss um hvað felst í þeim. Bankinn verður ekki gerður ábyrgur fyrir eftirfarandi: a) tjóni sem hlotist getur af vanþekkingu, misskilningi eða misnotkun notanda eða annars aðila með eða án hans umboðs á notkunarreglum netbankans, b) tjóni sem hlotist getur af vél- og tölvubúnaði, forriti eða þjónustu netbankans, c) tjóni sem hlotist getur af röngum færslum notanda eða annars aðila með eða án hans umboðs, d) tjóni sem hlotist getur af vanþekkingu, misskilningi, misnotkun eða röngum færslum notanda eða annars aðila þegar um er að ræða aðgerðir samkvæmt umboði frá öðrum aðila, e) tjóni sem hlotist getur af galla eða bilun í vél- eða hugbúnaði til móttöku á þjónustu netbankans, f) tjóni sem hlotist getur vegna upplýsinga eða aðgerða þriðja aðila, s.s. Reiknistofu bankanna eða Creditinfo Lánstrausts hf.
2. Bankinn ber ekki ábyrgð á tjóni sem stafar af óviðráðanlegum orsökum (force majeure), s.s. stríði eða yfirvofandi stríðsátökum, hryðjuverkum, náttúruhamförum, farsóttum, verkfalli, verkbanni eða viðskiptabanni. Jafnframt ber bankinn ekki ábyrgð á tjóni sem stafar af atburðum sem eru stjórnmálalegs, félagslegs, fjármálalegs eða efnahagslegs eðlis og eru líkleg til að koma í veg fyrir, rjúfa eða trufla að hluta eða öllu leyti þá þjónustu sem bankinn veitir, jafnvel þó að slík atvik flokkist ekki undir óviðráðanleg atvik. Þá ber bankinn ekki ábyrgð á tjóni sem kann að hljótast af vegna lagaskyldna sem bankanum ber að fylgja.
3. Notandi skuldbindur sig til þess að allir þeir fjármunir sem fara í gegnum netbankann eru fjármunir í eigu notanda eða umboðsgjafa hans. Notandi skuldbindur sig til þess að tilkynna bankanum skriflega ef einhverjir þeir fjármunir sem hann hefur eða kemur til með að afhenda bankanum eru ekki í eigu hans sjálfs eða umboðsgjafa hans. Skylda þessi er tilkomin vegna ákvæða laga og reglna og um aðgerðir gegn peningaþvætti.
4. Ef notandi sendir beiðni í netbankanum um gjaldeyrisyfirfærslu þá skuldbindur notandi sig til að hlíta í einu og öllu ákvæðum laga um gjaldeyrismál, svo og reglum og reglugerðum settum samkvæmt þeim. Notandi skal gæta fyllsta öryggis við framkvæmd gjaldeyrisyfirfærslna m.a. með tilliti til svika og netógna.
5. Notandi greiðir fyrir þjónustu í netbanka skv. verðskrá bankans hverju sinni, sem verður skuldfærð af reikningi notanda. Skuldfært er fyrsta virka dag næsta mánaðar á eftir. Ofangreindar skuldfærslur koma fram á reikningsyfirliti skuldfærslureiknings. Notandi skal gera athugasemdir við reikningsfærslu innan 30 daga frá greiðslu. Notandi hefur að hámarki 13 mánaða frest til að gera athugasemdir en sá frestur á eingöngu við hafi bankinn ekki gert reikningsyfirlit aðgengilegt fyrir notanda.
6. Dagleg hámarks úttektarheimild í netbankanum og Appi Arion banka er sameiginlega kr. 10.000.000.- og mánaðarleg hámarks úttektarheimild kr. 30.000.000.-. Sé notandi lögaðili er dagleg hámarks úttektarheimild kr. 1.000.000.000,- á innlendar greiðslur og kr. 100.000.000,- á erlendar greiðslur. Notandi getur óskað eftir því við bankann að daglegri og/eða mánaðarlegri hámarksúttektarheimild verði breytt. Greiðslufyrirmæli í netbanka sem samrýmast ekki framangreindum úttektarheimildum netbankans eru ekki framkvæmd. Sjálfvirkur gildistími innskráningar netbankans er 10 mínútur, en notandi getur sjálfur breytt gildistímanum í netbankanum sjálfum. Að þeim tíma liðnum fer fram sjálfvirk útskráning.
7. Til þess að hægt sé að veita notanda þá þjónustu sem er í boði í netbankanum er bankanum nauðsynlegt að vinna með ýmiss konar persónuupplýsingar í netbankanum. Nánari upplýsingar um vinnslu persónuupplýsingar um notanda er að finna í persónuverndaryfirlýsingu bankans sem finna má á vef bankans. Þá vinnur bankinn jafnframt með persónuupplýsingar viðskiptavina með þeim hætti sem lýst er í almennum viðskiptaskilmálum bankans.
8. Bankanum er almennt heimilt að segja upp þjónustu netbankans við notanda með að minnsta kosti tveggja mánaða fyrirvara þegar notandi netbankans er einstaklingur. Sé notandinn lögaðili er bankanum heimilt að segja upp þjónustu netbankans án fyrirvara. Ef notandi brýtur gegn skilmálum þessum eða öðrum skilmálum sem notandi hefur samþykkt gagnvart bankanum er bankanum heimilt að loka fyrir aðgang notanda að netbankanum fyrirvaralaust og án tilkynningar. Hið sama á við ef notandi verður uppvís að misnotkun eða tilraun til misnotkunar á upplýsingum sem aðgengilegar eru í netbankanum eða á kerfinu sjálfur, vegna óvæntra bilunar í vél- og hugbúnaði eða af öryggisástæðum, eða ef bú notanda hefur verið tekið til gjaldþrotaskipta, hann leitar nauðasamninga, greiðslustöðvunar eða önnur sambærileg atvik eiga við. Þá er bankanum jafnframt heimilt að loka aðgangi notanda ef aðgangur hans að netbankanum hefur verið óvirkur í samfellt 3 ár eða lengur.
9. Bankanum er heimilt að breyta skilmálum þessum einhliða hvenær sem er og taka slíkar breytingar gildi án fyrirvara ef þær eru til hagsbóta fyrir notanda og ef notandi er lögaðili. Breytingar á skilmálum þessum sem ekki eru til hagsbóta fyrir notenda sem er einstaklingur verða tilkynntar í samræmi við almenna viðskiptaskilmála bankans með tilkynningu í netbankann. Í slíkri tilkynningu skal vakin athygli á því í hverju breytingarnar felast og á rétti notanda til að segja samningi upp. Geri viðskiptavinur ekki athugasemdir við fyrirhugaðar breytingar fyrir gildistöku þeirra telst hann hafa samþykkt þær.
10. Notandi hefur rétt til að falla frá samningi um netbankann, án greiðslu kostnaðar og án þess að tilgreina nokkra ástæðu, enda sendi hann tilkynningu þar að lútandi til bankans innan 14 daga frá þeim degi sem skilmálar þessir voru samþykktir. Mun bankinn þá loka fyrir aðgang notanda að netbankanum.
11. Allar tilkynningar skal senda á netfangið arionbanki@arionbanki.is eða hringja í þjónustuver bankans í síma 444-7000.
12. Notandi getur ávallt nálgast skilmála þessa í netbankanum eða á heimasíðu bankans.
13. Notandi netbankans skal nota hann í samræmi við gildandi skilmála þess. Notanda ber að gera nauðsynlegar varúðarráðstafanir, sbr. ákvæði skilmála þessa, til að tryggja persónubundna öryggisþætti (auðkenningu) notanda í netbankanum. Notandi skal án óþarfa tafar tilkynna Arion banka um það, verði hann var við óheimila notkun á netbankanum.
14. Greiðslur sem framkvæmdar eru eftir kl. 21:00 að íslenskum tíma kunna að verða afgreiddar næsta virka bankadag. Komi greiðsludagur upp um helgi eða á frídegi greiðist fjárhæðin næsta virka bankadag.
15. Rísi mál út af samningi þessum skal reka það fyrir Héraðsdómi Reykjavíkur.

|  |  |
| --- | --- |
| **Samningur** |  |
| um lykilaðgang fyrir lögaðila að netbanka |  |

1. Með því að skrá sig inn í netbankann staðfestir notandi að hafa kynnt sér þær reglur sem gilda um notkun netbankans og staðfestir að hann muni fylgja þeim í hvívetna.
2. Starfsemi bankans lýtur eftirliti Fjármálaeftirlits Seðlabanka Íslands og er bankinn skráður í hlutafélagaskrá, fyrirtækjaskrá, firmaskrá og skrá Fjármálaeftirlitsins. Um hluta af þeirri þjónustu sem bankinn veitir aðgang að í netbankanum gilda lög um greiðsluþjónustu og lög um fjarsölu á fjármálaþjónustu um þá fjarsölusamninga sem gerðir eru milli notanda og bankans í netbankanum.

|  |  |
| --- | --- |
|  |       |
|  | Staður og dagsetning |
| Vottar að réttri dagsetningu, undirskrift og fjárræði: | **Samþykki lykilnotanda** |
|  | Samþykki firmaritara: |
| **Nafn Kennitala** |  | **F.h.viðskiptavinar,** |
| **Nafn Kennitala** |  | **F.h.viðskiptavinar,** |
|  |  | **F.h.viðskiptavinar,** |
| F.h. Arion banka hf. |  | **F.h.viðskiptavinar,** |
| **Nafn starfsmanns Arion banka** |  | **F.h.viðskiptavinar,** |